turjo4nis/wikipedia-bn-dump-20250701 huggingface dataset:
পালাখাল ইউনিয়ন

পালাখাল মডেল ইউনিয়ন বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন।

আয়তন 
পালাখাল মডেল ইউনিয়নের আয়তন ৪,১৮৬ একর।

জনসংখ্যার উপাত্ত 
২০১১ সালের পরিসংখ্যান অনুযায়ী পালাখাল মডেল ইউনিয়নের জনসংখ্যা ২৪,০৩৯ জন। এর মধ্যে পুরুষ ১১,৩৫৪ জন এবং মহিলা ১২,৬৮৫ জন। মোট পরিবার ৪,৭৯২টি।

অবস্থান ও সীমানা 
কচুয়া উপজেলার উত্তর-মধ্যাংশে পালাখাল মডেল ইউনিয়নের অবস্থান। এ ইউনিয়নের উত্তরে বিতারা ইউনিয়ন, পশ্চিমে সহদেবপুর পশ্চিম ইউনিয়ন, দক্ষিণে কাদলা ইউনিয়ন এবং পূর্বে কচুয়া দক্ষিণ ইউনিয়ন ও কচুয়া উত্তর ইউনিয়ন অবস্থিত।

ইতিহাস 
পালাখাল মডেল ইউনিয়ন এক সময় কচুয়া উপজেলাধীন ৪নং সহদেবপুর ইউনিয়নের অংশ ছিল। পরবর্তীতে বৃহত্তর সহদেবপুর ইউনিয়ন সহদেবপুর পূর্ব ও সহদেবপুর পশ্চিম নামে দুইটি ইউনিয়নে বিভক্ত হয়। বিভক্ত সহদেবপুর ইউনিয়নের মূল সহদেবপুর মৌজা সহদেবপুর পশ্চিম ইউনিয়নের অন্তর্ভুক্ত হওয়ায় এবং সহদেবপুর পূর্ব ইউনিয়ন পরিষদ কার্যালয় এ ইউনিয়নের ২৯নং পালাখাল মৌজার পালাখাল বাজারে অবস্থিত হওয়ায় এলাকাবাসীর দাবীর প্রেক্ষিতে এ ইউনিয়নের নাম পরিবর্তন করে ৪নং পালাখাল মডেল ইউনিয়ন রাখা হয়।

প্রশাসনিক কাঠামো 
পালাখাল মডেল ইউনিয়ন কচুয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী পালাখাল মডেল ইউনিয়নের সাক্ষরতার হার ৩৯.৮%।

শিক্ষা প্রতিষ্ঠান 
১১টি প্রাথমিক বিদ্যালয়, ২টি মাধ্যমিক বিদ্যালয়, ২টি মাদ্রাসা, ১টি কলেজ রয়েছে।

পালাখাল উচ্চ বিদ্যালয় এসএসসি পরীক্ষার কেন্দ্র হিসেবে ব্যবহৃত হয়।

যোগাযোগ ব্যবস্থা 

পালাখাল মডেল ইউনিয়নের একমাত্র যোগাযোগ ব্যবস্থা হলো সড়ক পথ। তাছাড়া এই ইউনিয়নের মধ্যে দিয়েই ঢাকা-কচুয়া-চাঁদপুর মহাসড়কটির অবস্থান।

দর্শনীয় স্থান 
মনসা মুড়া

আরও দেখুন 
 কচুয়া উপজেলা, চাঁদপুর
 কচুয়া থানা, চাঁদপুর
 চাঁদপুর জেলা

তথ্যসূত্র

বহিঃসংযোগ 

কচুয়া (চাঁদপুর) উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
পিএম নরেন্দ্র মোদী

পিএম নরেন্দ্র মোদী হলো একটি ভারতীয় চলচ্চিত্র যেটি এক ভারতীয় রাজনেতার জীবনীসংক্রান্ত  যা উমং কুমার দ্বারা পরিচালিত এবং সম্মিলিতভাবে সুরেশ ওবেরয়, সন্দীপ সিং এবং আনন্দ পণ্ডিত দ্বারা প্রযোজিত। চলচ্চিত্রটি ভারতের ১৪তম প্রধানমন্ত্রী নরেন্দ্র মোদী-এর জীবনের উপর ভিত্তি করে বানান; চলচ্চিত্রের মুখ্য ভূমিকা এবং কৃতিত্ব দেওয়া সহ-রচয়িতা হিসেবে রয়েছেন বিবেক ওবেরয়। চলচ্চিত্রটি নরেন্দ্র মোদীর প্রতিরুপের অত্যন্ত প্রশংসা এবং সুন্দর রুপদান দেওয়ার জন্য সমলোচনা করা হচ্ছে, বিশেষভাবে ২০১৯ সালের ভারতের সাধারণ নির্বাচনের সময়। চলচ্চিত্রটির ফার্স্ট লুক জানুয়ারি ২০১৯ সালে মুক্তি করা হয়। চলচ্চিত্রটি ২৩টি বিভিন্ন ভাষায় মুক্তি দেওয়া হবে। এটির নির্মাণব্যয় ২৫ কোটি রূপি ও ভারতে আয় করেছে ২৮.৫১ কোটি রূপি।

শ্রেষ্ঠাংশে
 নরেন্দ্র মোদী হিসেবে বিবেক ওবেরয়
 রতন টাটা হিসেবে বোমান ইরানি
 অমিত শাহ হিসেবে মনোজ যোশী
 ইন্দিরা গান্ধী হিসেবে কিশোরী শাহানে
 দর্শন কুমার
 প্রশান্ত নারায়ণান
 বা (মোদীর মা) হিসেবে জরিনা ওয়াহাব
 যশোদাবেন (মোদীর স্ত্রী) হিসেবে বর্খা সেনগুপ্ত
 যতিন কারেকার

প্রযোজনা

অভিনয়শিল্পী নির্বাচন
চলচ্চিত্রের জন্য অভিনয়শিল্পীর নির্বাচনের প্রক্রিয়ায়, নরেন্দ্র মোদীর চরিত্রের জন্য পরেশ রাওয়ালকে নির্বাচিত করা হয়, কিন্তু তিনি এই প্রকল্পটিকে ছেড়ে দেন; কিছু সময় পর, বিবেক ওবেরয়কে চরিত্রটির অভিনয়ের জন্য নির্বাচিত করা হয়।

চিত্রগ্রহণ
২৭ জানুয়ারি ২০১৯ সালে আহমেদাবাদ, গুজরাত-এ চিত্রগ্রহণ শুরু হয়। মোদীর প্রাথমিক জীবন এবং রাজনৈতিক যাত্রার কিছু গুরুত্বপূর্ণ দৃশ্য উত্তরকাশী বিভাগে চিত্রগ্রহণ করা হয়। চিত্রগ্রহণের শেষ পরিকল্পনা মুম্বইয়ে করা হয়। উত্তরকাশীর একটি দৃশ্য সম্পূর্ণ করতে গিয়ে বিবেক আঘাতগ্রস্ত হন।

মুক্তি
চলচ্চিত্রটির ট্রেইলার ২০ মার্চ, ২০১৯-এ মুক্তি দেওয়া হয়।
চলচ্চিত্রটিকে ১২ এপ্রিলের এক সপ্তাহ থেকে সরিয়ে নিয়ে ২৪ শে মে ২০১৯ তারিখে মুক্তি দেওয়া হয়।

বিপণন
প্রযোজক সুরেশ ওবেরয় ও সন্দীপ সিং ৭ই জানুয়ারি ২০১৯-এ চলচ্চিত্রের একটি প্রথম-দেখা পোস্টার মুক্তি দেন, যাতে অভিনেতা বিবেক ওবেরয়কে প্রধান চরিত্র মোদী হিসেবে প্রকাশ করা হয়।

বিতর্ক

সাউণ্ডট্রেক

তথ্যসূত্র

বহিঃসংযোগ

 
 বলিউড হাঙ্গামায় পিএম নরেন্দ্র মোদী

হিন্দি ভাষার চলচ্চিত্র
২০১৯-এর চলচ্চিত্র
ভারতীয় চলচ্চিত্র
বাস্তব ব্যক্তি অবলম্বনে চলচ্চিত্র
ভারতীয় জীবনীসংক্রান্ত চলচ্চিত্র
সত্য ঘটনা অবলম্বনে ভারতীয় চলচ্চিত্র
ইন্দিরা গান্ধীর সাংস্কৃতিক চিত্রায়ণ
নেহরু–গান্ধী পরিবার
টাটা পরিবার
২০১০-এর দশকের হিন্দি ভাষার চলচ্চিত্র
বিমল কৌর খালসা

বিমল কাউর খালসা (মৃত্যু:১৯৯০) একজন ভারতীয় রাজনীতিবিদ ছিলেন। তার স্বামী ছিলেন ভারতের প্রাক্তন প্রধানমন্ত্রী ইন্দিরা গান্ধীর দেহরক্ষী। তার স্বামী বেয়ন্ত সিং ছিলেন ইন্দিরা গান্ধীর দুই আততায়ীর মধ্যে অন্যতম।

সৎবন্ত সিং ও তার স্বামী বেয়ন্ত সিং যখন ইন্দিরা গান্ধীকে হত্যা করেছিলেন, তখন বিমল কাউর খালসা লেডি হার্ডিঞ্জ মেডিকেল কলেজ এ নার্স পদে কর্মরত ছিলেন। ইন্দিরা গান্ধীকে হত্যার ঘটনার পর তাকে ভারতীয় নিরাপত্তা বাহিনী তুলে নিয়ে যায়, তিনি তার সন্তানদের বাড়ি রেখে কিছুদিনের জন্য উধাও হয়ে যান। দুই বছর ধরে তার সন্তান অমৃত, সর্বজিৎ ও জাসির লেখাপড়ার খরচ বহন করে একটি শিখ শিক্ষা প্রতিষ্ঠান দমদমি টাকশাল।

১৯৮৭ সালে বিমল কাউর খালসাকে হিংসাত্মক কাজে উদ্বুদ্ধকারী বক্তৃতা প্রদানের জন্য গ্রেফতার করা হয়েছিল। একটি গুরুদুয়ারায় তার বক্তৃতার পর উন্মত্ত জনতা ভারতের পাঞ্জাব প্রদেশের অমৃতসরে অবস্থিত স্বর্ণমন্দিরের রক্ষীদের আক্রমণ করে। এ ঘটনায় একজন রক্ষী নিহত হন। আহত হন আরো সাত জন। এই ঘটনার জন্য তিনি সমালোচিত হন এবং তাকে দুই বছরের কারাদণ্ডে দণ্ডিত করে আদালত।

তার স্বামীর মৃত্যুর পর তিনি রাজনীতিতে যোগ দিয়েছিলেন। ১৯৮৯ সালে তিনি শিরোমণি আকালি দল (মান) থেকে লোকসভা নির্বাচনে পাঞ্জাবের রোপার আসন থেকে প্রার্থী হন। নির্বাচনে তিনি জয়লাভ করেন। উল্লেখ্য যে,বিমল কাউর খালসার শ্বশুর, বেয়ন্ত সিং এর পিতা, সুচা সিং মালোয়াও লোকসভার সদস্য ছিলেন। সুচা সিং মালওয়া প্রদেশের ভাতিন্দা আসন থেকে নির্বাচিত হয়েছিলেন। বিমল কাউর খালসার ছেলে সর্বজিৎ সিং মানসা ও ভাতিন্দা থেকে ২০০৫ সালে লোকসভা নির্বাচনে প্রার্থী হয়েছিলেন।

তিনি ১৯৯০ সালের সেপ্টেম্বর মাসের ২ তারিখে মৃত্যুবরণ করেন।
বিমল কাউর খালসার মৃত্যু নিয়ে আছে অনেজ ধোঁয়াশা। সংবাদমাধ্যমের কাছে আসা প্রথম প্রতিবেদন থেকে জানা যায়, বিমল কাউর খালসা সায়ানাইড পানে আত্মহত্যা করেছিলেন। তার সন্তানেরা ছোট থাকায়, সন্দেহ করা হয়েছিল যে, তাকে বলপূর্বক সায়ানাইড পান করানো হয়েছে। পরবর্তীকালে, প্রতিবেদনটি সংশোধন করা হয় এবং বলা হয়, তিনি ওয়াশিং মেশিন ব্যবহারের সময় তড়িতাহত হয়ে মারা গিয়েছেন। বিমল কাউর খালসার মৃত্যুর দিন তার বাসার ১৩ বছর বয়সী কাজের ছেলে বাসায় ছিল না। তার বাসার কাজের ছেলেই সচরাচর বাসায় ওয়াশিং মেশিন ব্যবহার করে কাপড় ধুয়ে থাকত। তার নিকটাত্মীয়গণ ঘটনার সঠিক ময়নাতদন্ত দাবি করেন। কিন্তু, পুলিশ জানায়, ময়নাতদন্ত সঠিকভাবে সম্পন্ন হয়েছে এবং পুনরায় ময়নাতদন্ত হবার কোন সুযোগ নেই।

তথ্যসূত্র

ভারতীয় ব্যক্তি
মানবাধিকার লঙ্ঘন
১৯৯০-এ মৃত্যু
ভারতে দুর্ঘটনাজনিত মৃত্যু
নবম লোকসভার সদস্য
পাঞ্জাবি ব্যক্তি
ভারতের বন্দী ও আটক
ভারতীয় সেবিকা
ভারতীয় বন্দী ও আটক
১৯৯১-এ মৃত্যু
পাঞ্জাব, ভারতের লোকসভা সদস্য
পাঞ্জাব, ভারতের রাজনীতিতে নারী
২০শ শতাব্দীর ভারতীয় নারী রাজনীতিবিদ
২০শ শতাব্দীর ভারতীয় রাজনীতিবিদ
১৯৫১-এ জন্ম
লোকসভার নারী সদস্য
২০১৯ ইংল্যান্ড ক্রিকেট দলের আয়ারল্যান্ড সফর

আয়ারল্যান্ড ক্রিকেট দল একমাত্র একদিনের আন্তর্জাতিক খেলার জন্য ইংল্যান্ড সফর করে, যা মে ২০১৯-এ অনুষ্ঠিত হয়।  জুলাই, ২০১৯ সালে আয়ারল্যান্ড দলের ইংল্যান্ড গমনে একটিমাত্র চারদিনের টেস্ট খেলায় অংশগ্রহণের পূর্বে এ খেলাটি অনুষ্ঠিত হবে। সেপ্টেম্বর, ২০১৮ সালে এ খেলাটি আয়োজনের লক্ষ্যে মালাহাইডের দ্য ভিলেজকে নির্ধারিত মাঠ হিসেবে ঘোষণা করা হয়েছে। মূলতঃ ২০১৯ সালের ক্রিকেট বিশ্বকাপ প্রতিযোগিতায় অংশগ্রহণের উদ্দেশ্যে প্রস্তুতি নেয়ার লক্ষ্যে ইংল্যান্ড দলে ওডিআইয়ে অংশ নিচ্ছে।

দলীয় সদস্য

একমাত্র ওডিআই

তথ্যসূত্র

আরও দেখুন 
 ২০১৯ ক্রিকেট বিশ্বকাপ
 ২০১৯ আয়ারল্যান্ড ত্রি-দেশীয় সিরিজ
 ২০১৫ ইংল্যান্ড ক্রিকেট দলের আয়ারল্যান্ড সফর

বহিঃসংযোগ
 ইএসপিএনক্রিকইনফোয় সিরিজের প্রধান পাতা

২০১৯-এ ইংরেজ ক্রিকেট
২০১৯-এ আইরিশ ক্রিকেট
২০১৯-এ আন্তর্জাতিক ক্রিকেট প্রতিযোগিতা
ইংল্যান্ড ক্রিকেট দলের আয়ারল্যান্ড সফর
হীরা পাঠক

হীরা রামনারায়ণ পাঠক () গুজরাতি ভাষার একজন কবি ও সাহিত্য সমালোচক ছিলেন।
তিনি প্রখ্যাত গুজরাতি লেখক রামনারায়ণ ভি. পাঠকের সহধর্মিণী ছিলেন।

জীবনী
হীরা পাঠক ১৯১৬ সালের এপ্রিল মাসের ১২ তারিখে মুম্বাইয়ে জন্মগ্রহণ করেন। জন্মের পর তার নাম রাখা হয়েছিল হীরাবেন কল্যাণ মেহতা। তিনি ১৯৩৬ সালে এস.এন.ডি.টি. বিশ্ববিদ্যালয় থেকে স্নাতক হন। এরপর, ১৯৩৮ সালে একই বিশ্ববিদ্যালয় থেকে তিনি ডক্টরেট করেন। ডক্টরেট করার সময়ে তার থিসিস আপনু বিবেচন সাহিত্য পরের বছর পুস্তকাকারে বাজারে আসে।

১৯৩৮ সালে তিনি এস.এন.ডি.টি. উইমেন্স বিশ্ববিদ্যালয়ে শিক্ষক হিসেবে যোগ দেন। বিশ্ববিদ্যালয়টিতে ১৯৭২ সাল পর্যন্ত কর্মরত ছিলেন তিনি। তিনি ১৯৭০-১৯৭১ সময়কালে গুজরাত অধ্যাপক সংঘের সভাপতি ছিলেন। এছাড়াও, কিছু বছর তিনি গুজরাত সাহিত্য পরিষদের সহসভাপতির দায়িত্ব পালন করেছিলেন।

তিনি রামনারায়ণ ভি. পাঠকের সাথে বিবাহবন্ধনে আবদ্ধ হয়েছিলেন। বিয়ের পর তিনি তার নাম পরিবর্তন করে স্বামীর নামের সাথে মিল রেখে হীরা পাঠক রাখেন। রামনারায়ণ ভি. পাঠক একজন গান্ধীবাদী লেখক ছিলেন। উমাশংকর জোশি তাকে গান্ধী যুগের 'সাহিত্য গুরু' বলে অভিহিত করেছেন। তাকে গুজরাতি ভাষার সর্বশ্রেষ্ঠ ছোট গল্পকার বলে অভিহিত করা হয়। হীরা পাঠক, রামনারায়ণ ভি. পাঠকের দ্বিতীয় স্ত্রী ছিলেন। পাঠক সম্পতি নিঃসন্তান ছিলেন। ১৯৯৫ সালের সেপ্টেম্বর মাসের ১৫ তারিখে ক্যান্সারে আক্রান্ত হয়ে তিনি মৃত্যুবরণ করেন। মৃত্যুকালে তার বয়স হয়েছিল ৭৯ বছর।

সাহিত্যকর্ম
১৯৩৯ সালে তার পিএইচডির থিসিস আপানু বিবেচন সাহিত্য বই আকারে বাজারে আসে। বইটি সমালোচক মহলে ব্যাপকভাবে প্রশংসিত হয়। ১৯৬১ সালে তার সাহিত্য সমালোচনা বিষয়ক গ্রন্থ কাব্যভবন বাজারে আসে। ১৯৭৪ সালে আরেকটি সাহিত্য সমালোচনা বিষয়ক গ্রন্থ বিদ্যার্থী বাজারে আসে।

১৯৫৫ সালে তার স্বামী রামনারায়ণ ভি. পাঠক মারা যান। তিনি তার মৃত স্বামীর স্মৃতিকে উপজীব্য করে পরলোকে পত্র বইট রচনা করেন। গ্রন্থটিতে হীরা পাঠক তার স্বামীকে উদ্দেশ্য করে পদ্যাকারে বারোটি চিঠি লিখেছেন। বইটি ছিল একটি শোকগাথা। ১৯৭৯ সালে তার সংস্কৃত কবিতাবিষয়ক প্রবন্ধগুলো গবাক্ষ দ্বীপ বইয়ে সংকলিত হয়।

সম্মাননা
হীরা পাঠক তার পরলোকে পত্র বইটির জন্য নর্মদ স্বর্ণপদক ও উমা - শ্রেয়াশ্মী পুরস্কার লাভ করেন। এছাড়াও ১৯৭৪ সালে তিনি রাঞ্জিন্ত্রম স্বর্ণপদক ও ১৯৯৫ সালে তিনি সাহিত্য গৌরব পুরস্কারে ভূষিত হন।

তথ্যসূত্র

ভারতীয় ব্যক্তি
১৯১৬-এ জন্ম
১৯৯৫-এ মৃত্যু
২০শ শতাব্দীর ভারতীয় লেখিকা
২০শ শতাব্দীর ভারতীয় কবি
ভারতীয় নারী কবি
ভারতীয় সাহিত্য সমালোচক
মুম্বইয়ের লেখক
মহারাষ্ট্রের লেখিকা
আশকোনা

আশকোনা বাংলাদেশের রাজধানী ঢাকার দক্ষিণখান থানার অন্তর্ভুক্ত একটি এলাকা। ২০১৭ সালে গ্যাজেটের মাধ্যমে আশকোনা ঢাকা উত্তর সিটি কর্পোরেশনের অন্তর্ভুক্ত হয়। এটি ঢাকা উত্তর সিটি কর্পোরেশনের ৪৯ নং ওয়ার্ডের (অঞ্চল-৭) অন্তর্ভুক্ত। এছাড়াও এটি নির্বাচনী এলাকা ঢাকা-১৭-এর অন্তর্ভুক্ত। পূর্বে আশকোনা বাংলাদেশের রাজধানী ঢাকার দক্ষিণখান থানার অন্তর্ভুক্ত একটি এলাকা ছিল।

বিবরণ 
কাওলার, আশকোনা ও গাওয়াইর নিয়ে গঠিত ঢাকা উত্তর সিটি কর্পোরেশনের ৪৯ নং ওয়ার্ড।

কাউন্সিলর

ইতিহাস 
২০০৮ সালে খতমে নবুয়ত আন্দোলন আশকোনার আহমদিয়া মসজিদে দখল নিতে চেষ্টা করে। ২০১৭ সালে আশকোনায় অবস্থিত র‍্যাব সদর দপ্তরে আত্মঘাতী বোমা হামলা চালানো হয়। আইএস এই হামলার দায় স্বীকার করে।

গুরুত্বপূর্ণ স্থাপনা 
 আশকোনা হজ ক্যাম্প - শাহজালাল আন্তর্জাতিক বিমানবন্দরের নিকট অবস্থিত হজযাত্রীদের জন্য নির্মিত ক্যাম্প।
 ইমাম প্রশিক্ষণ কেন্দ্র
 র‍্যাব সদর দপ্তর
 ঢাকা বিমানবন্দর রেলওয়ে স্টেশন
 আশকোনা ডাকঘর
 ব্র্যাক ইনস্টিটিউট অব স্কিলস ডেভেলপমেন্ট আশকোনা
 আশকোনা মেডিকেল ক্লিনিক
 বাবুস সালাম ওয়াকফ এস্টেট জামে মসজিদ, মাদ্রাসা ও এতিমখানা
 আর-রাহা হাসপাতাল
 আশকোনা পানির পাম্প  
 শাহজালাল আন্তর্জাতিক বিমানবন্দর

তথ্যসূত্র 

ঢাকা জেলা
রূপালি (রং)

রূপালি (সিলভার) বা ধাতব ধূসর রংটি মূলত ধূসর রঙেরই একটি উপস্থাপনা।

এর চাক্ষুষ সংবেদ্যতা মূলত ধাতব রূপার এক ধরনের আলোক চাকচিক্যতা। 
সহজে এরঙ ফুটিয়ে তোলা যায়না, কারণ চকচকে প্রভাবটি আলোর উৎসের পৃষ্ঠের কোণের সাথে পরিবর্তিত উপাদানগুলির উজ্জ্বলতার কারণে হয়।

উপরন্তু, একটি চকচকে পৃষ্ঠতে আলোর ক্রিয়া অনুসরনকারী সফ্টওয়্যার রেন্ডারিং ছাড়া কোনও কম্পিউটারে ধাতব বা ফ্লুরোসেন্ট রঙ দেখানোর জন্য কোনও পদ্ধতি নেই। ফলস্বরূপ, শিল্প এবং হেরালড্রিয়নে সাধারণত একটি ধাতব রঙ ব্যবহার করা হয় যা চাঁদের মত চকচকে।

 HTML-example: <body bgcolor="silver">
 CSS-example: body  { background-color:silver; }

শ্রেণিবিভাগ

পাংশু রূপালি

Silver pink

বালুকা/ধূলট রূপালি

রোমান রূপালি

তথ্যসূত্র 

রং (নির্দিষ্ট বর্ণ)
সিলভার
ধূসরের বর্ণচ্ছটা
ওয়েব রং
পূজা কাপুর

পূজা কাপুর একজন ভারতীয় কূটনীতিবিদ, যিনি বুলগেরিয়া ও উত্তর মেসিডোনিয়ায় ভারতের রাষ্ট্রদূত হিসেবে কর্মরত আছেন। তিনি ১৯৯৬ সালে ইন্ডিয়ান ফরেন সার্ভিসে যোগ দিয়েছিলেন।

শিক্ষাজীবন
পূজা কাপুর যুক্তরাজ্যের অক্সফোর্ড বিশ্ববিদ্যালয়ের  চিভেনিং স্কলার। তিনি ফ্রান্সের প্যারিসে অবস্থিত ইকোল ন্যাশনাল দ্য এডমিনিস্ট্রেশন থেকে জনপ্রশাসনে মাস্টার্স পাস করেছেন। তিনি দিল্লি বিশ্ববিদ্যালয় থেকে রাষ্ট্রবিজ্ঞানে বিএ পাস করেছেন। তিনি পড়াশোনা খুবই ভাল ছিলেন এবং এজন্য তিনি বিভিন্ন পুরস্কার ও বৃত্তি পেয়েছেন। তিনি ইংরেজি, ফরাসি ও হিন্দি ভাষায় অনর্গল কথা বলতে পারেন। ইংরেজি ও ফরাসি ভাষায় অনর্গল কথা বলতে পারার বিষয়টি তার কর্মজীবনের জন্য খুবই সহায়ক। কেননা, বিশ্বের বিভিন্ন দেশে ভাষা দুইটি 'লিঙ্গুয়া ফ্রাঙ্কা' হিসেবে ব্যবহৃত হয়। তাছাড়া, বিশ্বের প্রায় ১১৩ কোটি মানুষ ইংরেজি ভাষায় কথা বলতে পারে। ফরাসি ভাষায় কথা বলতে পারে প্রায় ২৮ কোটি মানুষ। ইংরেজি ভাষা এশিয়া, ইউরোপ, আফ্রিকা, উত্তর আমেরিকা, দক্ষিণ আমেরিকা ও ওশেনিয়া মহাদেশের ৬৭টি দেশে অফিসিয়াল ভাষা হিসেবে ব্যবহৃত হয় এবং ফরাসি ভাষা ইউরোপ, এশিয়া, উত্তর আমেরিকা ও ওশেনিয়া মহাদেশের ২৯ টি দেশে অফিসিয়াল ভাষা হিসেবে ব্যবহৃত হয়।
তার বাবা ছিলেন একজন ইন্ডিয়ান এডমিনিস্ট্রিটিভ সার্ভিস অফিসার।

কর্মজীবন
পূজা কাপুর ১৯৯৬ সালে ইন্ডিয়ান ফরেন সার্ভিসে যোগ দেন। তিনি বহু দূতাবাস ও হাইকমিশনে কর্মরত ছিলেন। তিনি ফ্রান্সের রাজধানী প্যারিসে ও বেলজিয়ামের রাজধানী ব্রাসেলসে অবস্থিত ভারতীয় দূতাবাসে কর্মরত ছিলেন। এছাড়াও, তিনি কাজ করেছেন মালয়েশিয়ার রাজধানী কুয়ালালামপুরে ও যুক্তরাজ্যের রাজধানী লন্ডনে অবস্থিত ভারতীয় হাইকমিশনে।

তিনি নয়াদিল্লিতে ভারতের বিদেশ মন্ত্রণালয়ের পূর্ব ইউরোপ, দক্ষিণ পূর্ব এশিয়া, জাতিসংঘ ও আসিয়ান বিষয়ক বিভাগে কাজ করেছেন।

২০১৭ সালের জুলাই মাসে তাকে বুলগেরিয়ার রাজধানী সোফিয়ায় অবস্থিত ভারতীয় দূতাবাসে রাষ্ট্রদূত হিসেবে নিয়োগ প্রদান করা হয়। এরপর, সেই বছরের নভেম্বর মাসে তাকে নিজ পদের অতিরিক্ত দায়িত্ব হিসেবে মেসিডোনিয়ায় (বর্তমান: উত্তর মেসিডোনিয়া) ভারতীয় রাষ্ট্রদূত পদে নিযুক্ত হন।

ব্যক্তিগত জীবন
তিনি লন্ডন প্রবাসী চার্টার্ড অ্যাকাউন্ট্যান্ট অশ্বিনী কুমার আগারওয়ালের স্ত্রী। এই দম্পতির একটি ছেলে আছে।

প্রকাশনা
তিনি কম্পারেটিভ গভর্নমেন্ট অ্যান্ড পলিটিক্স : কনসেপ্ট অ্যান্ড ইমার্জিং ট্রেন্ডস নামের একটি বই যৌথভাবে রচনা করেছেন। ১৯৯১ সালে বইটি প্রকাশিত হয়। তখন তার বয়স ছিল মাত্র ২০ বছর।

তথ্যসূত্র

জীবিত ব্যক্তি
ভারতীয় ব্যক্তি
অক্সফোর্ড বিশ্ববিদ্যালয়ের প্রাক্তন শিক্ষার্থী
দিল্লি বিশ্ববিদ্যালয়ের প্রাক্তন শিক্ষার্থী
২১শ শতাব্দীর ভারতীয় লেখিকা
ভারতীয় রাজনৈতিক লেখক
২১শ শতাব্দীর ভারতীয় অ-কল্পকাহিনী লেখক
ডেনমার্কে ভারতের রাষ্ট্রদূত
চুনি (রং)

চুনি মূলত গোলাপি ও লাল রংয়ের মিশ্রিত রক্তিম আভা। একটি বিশেষ রত্নপাথরের রং হিসেবে চিহ্নিত।

উৎপত্তি 
ইংরেজিতে রঙের নাম হিসাবে রুবি বা চুনি শব্দটির প্রথম ব্যবহার হয়েছিল ১৫৭২ সালে।

শ্রেণিবিভাগ

তথ্যসূত্র 

রং (নির্দিষ্ট বর্ণ)
বাংলাদেশের সরকারি সংস্থাসমূহ

বাংলাদেশে সরকারি সংস্থাসমূহ হল রাষ্ট্র নিয়ন্ত্রিত সংস্থা যা বাংলাদেশ সরকারের নীতিমালা বা সংশ্লিষ্ট আইন অনুযায়ী স্বাধীনভাবে কাজ করে। সরকারের মন্ত্রণালয় অপেক্ষাকৃত ছোট এবং কেবলমাত্র নীতিনির্ধারণ সংস্থা, নীতি সিদ্ধান্তের দ্বারা সংস্থাগুলিকে নিয়ন্ত্রণ করার অনুমতি দেয়। একটি মন্ত্রণালয়ের অধীনে একাধিক অধিদপ্তর থাকে। সরকারের কিছু কাজ রাষ্ট্রীয় উদ্যোগ বা সীমিত কোম্পানিগুলির মাধ্যমে পরিচালিত হয়।

নির্বাহী বিভাগ

আইনবিভাগ 
 জাতীয় সংসদ
 জাতীয় সংসদের স্পিকারের কার্যালয়
 সংসদ কমিটি
 সংসদ সচিবালয়
 সংসদ টিভি
 সংসদ লাইব্রেরী

বিচার বিভাগ

সুপ্রিম কোর্ট 
 আপীল বিভাগ
 হাইকোর্ট বিভাগ
 প্রধান বিচারপতি
 অ্যাটর্নি জেনারেল

জেলা আদালত

দেওয়ানী আদালত 
 জেলা জজ আদালত
 অতিরিক্ত জেলা জজ আদালত
 যুগ্ম জেলা জজ আদালত
 সিনিয়র সহকারী জজ আদালত
 সহকারী জজ আদালত

ফৌজদারী আদালত 
 জেলা দায়রা জজ আদালত
 অতিরিক্ত জেলা দায়রা জজ আদালত
 যুগ্ম জেলা দায়রা জজ আদালত
 ম্যাজিস্ট্রেট কোর্ট
 চিফ জুডিসিয়াল ম্যাজিস্ট্রেট কোর্ট
 অতিরিক্ত চিফ জুডিসিয়াল ম্যাজিস্ট্রেট কোর্ট
 সিনিয়র জুডিসিয়াল ম্যাজিস্ট্রেট কোর্ট
 জুডিসিয়াল ম্যাজিস্ট্রেট কোর্ট

মহানগর আদালত

ফৌজদারী আদালত 
 মহানগর জজ আদালত
 মহানগর দায়রা জজ আদালত
 অতিরিক্ত মহানগর দায়রা জজ আদালত
 যুগ্ম মহানগর দায়রা জজ আদালত
 ম্যাজিস্ট্রেট কোর্ট
 চীফ মেট্টোপলিটন ম্যাজিস্ট্রেট আদালত
 এডিশনাল মেট্টোপলিটন ম্যাজিস্ট্রেট আদালত
 মেট্টোপলিটন ম্যাজিস্ট্রেট আদালত

বিশেষ আদালত ও ট্রাইব্যুনাল 
 আন্তর্জাতিক অপরাধ ট্রাইব্যুনাল
 নারী ও শিশু নির্যাতন দমন ট্রাইব্যুনাল
 শ্রম আদালত
 সাইবার ট্রাইব্যুনাল
 সন্ত্রাস বিরোধী বিশেষ ট্রাইব্যুনাল
 শিশু আদালত

তথ্যসূত্র

বাংলাদেশের সরকারি সংস্থা
বাংলাদেশ সরকার
হ্যানয় মেট্রো

হ্যানয় মেট্রো () ভিয়েতনামের একটি দ্রুতগামী গণপরিবহন ব্যবস্থা। এটি রাজধানী হ্যানয় শহর ও শহরতলিতে হ্যানয় মেট্রো কোম্পানি (এইচএমসি) দ্বারা পরিচালিত হয়। এটি উত্তোলিতভাবে এবং ভূগর্ভস্থ রেলপথে চালানো হয়। এটি ভিয়েতনামের প্রথম দ্রুত পরিবহন ব্যবস্থা।

মেট্রো ব্যবস্থার প্রথম পর্যায়, লাইন ২এ: ক্যাঁত লিন - হা দং ( ক্যাঁত লিন লাইন) এবং লাইন ৩: নহন-হানো স্টেশন (ভান মিউইউ লাইন) নির্মাণাধীন। লাইন ২এ ২০১৯ সালে যাত্রী পরিবহন শুরু করবে, লাইন ৩ ২০২৩ সালে যাত্রী পরিবহন শুরু করার কথা রয়েছে। নির্মাণের সময়কাল আর্থিক সমস্যা, ধীরগতির অগ্রগতি এবং শিল্প দুর্ঘটনাগুলির সাথে চলছে।

মেট্রো ব্যবস্থাটি শেষ পর্যন্ত ৩১৮ কিমি দীর্ঘ দৈর্ঘ্যের সঙ্গে ৮ টি রেলপথ নিয়ে গঠিত হবে। প্রাথমিকভাবে, প্রতি দিন ২,০০,০০০ জন যাত্রী বহন করার আশা করা হয়েছে।

ইতিহাস

প্রাক পরিকল্পনা
ভিয়েতনামের রাজধানী হিসাবে, হ্যানয় জনসংখ্যার দ্রুত বৃদ্ধির সম্মুখীন। ২০১০ সালে (প্রথম লাইনের নির্মাণ শুরু হয়েছিল), হ্যানয়ের জনসংখ্যা ছিল প্রায় ৬৯,১০,০০০ জন। হয়ান কিএম জেলা এবং বা দিনহ জেলা শহর দুটি অন্তর্গত জেলাসমূহের মধ্যে সবচেয়ে বেশি জনঘনত্বযুক্ত। ২০৩০ সাল পর্যন্ত, সরকার আশা করে যে হ্যানয়ে জনসংখ্যা বৃদ্ধি পেয়ে হবে ৮০,০০,০০০ জন। ক্রমবর্ধমান জনসংখ্যা শহরের পরিচালনা এবং উন্নয়নকে প্রভাবিত করবে। এই সমস্যা সমাধানের জন্য, ১৯৯০-এর দশকের শেষের দিকে এবং ২০০০-এর দশকের শুরুতে ভিয়েতনাম সরকার ও হ্যানয় পিপল কমিটি কর্তৃক একটি শহুরে রেল গণপরিবহন ব্যবস্থা নির্মাণের প্রস্তাব দেওয়া হয়েছিল।

নেটওয়ার্ক 
২০৩০ সালে মধ্যে হ্যানয়ের পরিবহন উন্নয়নের অনুমোদন ও ২০৫০ সালের (২০১৫ সালের ৫১৯/ টিডিডি-টিটিজি) দৃষ্টিভঙ্গির বিষয়ে প্রধানমন্ত্রীর সিদ্ধান্ত অনুযায়ী, হ্যানয় মেট্রো ব্যবস্থায় ৮ টি লাইন রয়েছে, যার মধ্যে উত্তোলিত এবং ভূগর্ভস্থ অংশ রয়েছে। মেট্রো লাইনগুলি বিনিয়োগ মন্ত্রণালয় (এমওটি) এবং হ্যানয় পিপলস কমিটির (এইচপিসি) বিনিয়োগকারীদের জন্য বরাদ্দ করা হয়। ফেজ-১-এর অন্তর্গত লাইন ২এ এবং লাইন ৩ উভয়ই নির্মাণাধীন রয়েছে।

তথ্যসূত্র

বহিঃসংযোগ

ভিয়েতনামের ভূগর্ভস্থ দ্রুতগামী গণপরিবহন
৭৫০ ভি ডিসি রেলওয়ে বিদ্যুতায়ন
বাংলাদেশ মুক্তিযোদ্ধা কল্যাণ ট্রাস্ট

বাংলাদেশ মুক্তিযোদ্ধা কল্যাণ ট্রাস্ট (বামুকট্রা)  হল বাংলাদেশের স্বাধীনতা যুদ্ধের নিহত ও আহত মুক্তিযোদ্ধাদের পরিবারের কল্যাণে নিয়োজিত একটি সরকারি মালিকানা ও নিয়ন্ত্রণাধীন সেবাধর্মী প্রতিষ্ঠান। এটি মুক্তিযুদ্ধ বিষয়ক মন্ত্রণালয়ের অধীনস্থ তহবিল।  এর সদরদপ্তর ঢাকার মতিঝিলে অবস্থিত।

ইতিহাস 
মুক্তিযোদ্ধা কল্যাণ ট্রাস্ট ১৯৭২ সালের সেপ্টেম্বরে রাষ্ট্রপতির এক আদেশবলে (রাষ্ট্রপতির অধ্যাদেশ নম্বর ৯৪, ১৯৭২) প্রতিষ্ঠিত হয়। প্রতিষ্ঠার পর থেকে ১৯৮২ সাল পর্যন্ত এটি ত্রাণ ও গণপুর্ত মন্ত্রণালয়ের অধীন ছিল এবং ১৯৮২-২০০১ সাল পর্যন্ত প্রতিরক্ষা মন্ত্রণালয়ের। ২০০১ সালে মুক্তিযুদ্ধ বিষয়ক মন্ত্রণালয় গঠিত হলে, এ ট্রাস্টকে মুক্তিযুদ্ধ বিষয়ক মন্ত্রণালয়ের অধীনে নেওয়া হয়।

ট্রাস্টের তহবিল যোগানের জন্য ৩২টি শিল্প ও বাণিজ্যিক প্রতিষ্ঠান পরিচালনা করে, তার মধ্যে বাংলাদেশ সরকার বিভিন্ন সময়ে ২৯টি শিল্প ও বাণিজ্যিক প্রতিষ্ঠান ট্রাস্টকে দান করেছে, বাকি ৩টি নিজ উদ্যোগে প্রতিষ্ঠা করেছে। এছাড়া মুক্তিযোদ্ধাদের মাসিক ভাতা প্রদানের জন্য প্রতি বছর ১৬ কোটি টাকার বাজেট প্রদান করে।

তথ্যসূত্র 

বাংলাদেশের সরকারি সংস্থা
১৯৭২-এ বাংলাদেশে প্রতিষ্ঠিত
১৯৭২-এ প্রতিষ্ঠিত সরকারি সংস্থা
ঢাকা ভিত্তিক সংগঠন
বাংলাদেশের স্বাধীনতা যুদ্ধের ফলাফল
সুজাতা মেহতা (ভারতীয় পররাষ্ট্র পরিষেবা)

সুজাতা মেহতা একজন প্রাক্তন ভারতীয় বিদেশ সেবা দপ্তরের আধিকারিক, যিনি বর্তমানে ইউনিয়ন পাবলিক সার্ভিস কমিশনে সদস্য পদে কর্মরত আছেন।

প্রারম্ভিক জীবন
সুজাতা মেহতা ১৯৫৭ সালের মার্চ মাসের ৩০ তারিখে জন্মগ্রহণ করেন। তিনি রাষ্ট্রবিজ্ঞানে এমফিল করেছেন এবং ১৯৮০ সালে ভারতীয় বিদেশ সেবা দপ্তরে যোগ দিয়েছেন।

কর্মজীবন
১৯৮০ সালে ভারতীয় বিদেশ সেবা দপ্তরে যোগ দেওয়ার পর বিভিন্ন জায়গায় কাজ করেছেন তিনি। ১৯৮২ সালের আগস্ট মাসে তৎকালীন সোভিয়েত ইউনিয়নের রাজধানী মস্কোতে ভারতীয় দূতাবাসে তৃতীয় সচিব পদে যোগ দেন। ১৯৮৪ সালের ফেব্রুয়ারি মাস পর্যন্ত তিনি সেখানে কর্মরত ছিলেন। এছাড়াও তিনি বাংলাদেশের রাজধানী ঢাকায় অবস্থিত ভারতীয় দূতাবাসে চাকরি করেছেন। তিনি যুক্তরাষ্ট্রে জাতিসংঘে ভারতীয় স্থায়ী মিশনেও কাজ করেছেন। এছাড়াও তিনি ডেপুটেশনে জাতিসংঘের হয়ে যুক্তরাষ্ট্রের নিউইয়র্ক এবং ফিলিস্তিনের গাজাতেও কর্মরত ছিলেন। তিনি স্পেনে ভারতীয় রাষ্ট্রদূতের দায়িত্ব পালন করেছেন। ২০০৭ সালের নভেম্বর মাসে সুজাতা মেহতা স্পেনে ভারতীয় রাষ্ট্রদূত হিসেবে কর্মজীবন শুরু করেন। দেশটিতে ২০১১ সালের আগস্ট মাস পর্যন্ত প্রায় চার বছর ভারতীয় রাষ্ট্রদূত হিসেবে দায়িত্ব পালন করেছিলেন।

তিনি সুইজারল্যান্ডের রাজধানী জেনেভায় নিরস্ত্রীকরণ সম্মেলনে ভারতীয় দূত ও স্থায়ী প্রতিনিধি হিসেবে কাজ করেছেন। এছাড়াও তিনি বিদেশ মন্ত্রণালয় ও প্রধানমন্ত্রীর অফিসে বিভিন্ন পদে কর্মরত ছিলেন।

২০১৩ সালে অতিরিক্ত সচিব পদে পদায়ন হয় তারন পরবর্তীতে বিশেষ সচিব পদে পদায়ন হয় সুজাতা মেহতার। ২০১৪ সালের ফেব্রুয়ারি মাসে বিদেশ মন্ত্রণালয়ের সচিব (ইআর) পদে নিযুক্ত হন তিনি।

অবসরের আগে ২০১৬ সালের জানুয়ারি মাসের ১১ তারিখে ভারতীয় বিদেশ মন্ত্রণালয়ের সচিব (পশ্চিম) পদে যোগ দেন। এক বছরেরও অধিক সময় ধরে দায়িত্ব পালনের পর ২০১৭ সালের ২১ ফেব্রুয়ারি তিনি অবসর গ্রহণ করেন।

অবসর গ্রহণের এক মাস পূর্বেই তিনি ইউনিয়ন পাবলিক সার্ভিস কমিশনের সদস্য নিযুক্ত হয়েছিলেন। অবসর গ্রহণের পর তিনি ২০১৭ সালের ২১ ফেব্রুয়ারি ইউনিয়ন পাবলিক সার্ভিস কমিশনের সদস্য হিসেবে যোগদান করেছিলেন। তিনি ভারতের তৎকালীন রাষ্ট্রপতি প্রণব মুখার্জী কর্তৃক নিযুক্ত হয়েছিলেন। সুজাতা মেহতা এবং এয়ার মার্শাল অজিত শঙ্কারো একই দিনে ইউনিয়ন পাবলিক সার্ভিস কমিশনের সদস্য হিসেবে শপথ নিয়েছিলেন। তিনি তার বয়স পঁয়ষট্টি না হওয়া পর্যন্ত ইউনিয়ন পাবলিক সার্ভিস কমিশনের সদস্য পদে কর্মরত থাকবেন। বর্তমানে তিনি সেখানেই কর্মরত আছেন।

তথ্যসূত্র

ভারতীয় ব্যক্তি
১৯৫৭-এ জন্ম
জীবিত ব্যক্তি
বংশাল থানা

বংশাল বাংলাদেশের রাজধানী ঢাকার একটি থানা। ২০০৯ সালের সেপ্টেম্বর মাসে কোতয়ালী থানা ভেঙে বংশাল থানা প্রতিষ্ঠিত হয়।

দর্শনীয় স্থান 
 কাস্বাবটুলি জামে মসজিদ, ১৯১৯ সালে প্রতিষ্ঠিত মসজিদ। এতে মুঘল ও মুঘল-পূর্ববর্তী সময়ের স্থাপত্যশৈলী ফুটে উঠেছে।
 বংশাল পুকুর

চিত্রশালা

আরও দেখুন 
 বাংলাদেশের উপজেলাসমূহ
 বাংলাদেশের জেলার তালিকা
 বাংলাদেশের বিভাগ

তথ্যসূত্র

বহিঃসংযোগ 
 বংশাল থানা - বাংলাপিডিয়া

ঢাকা জেলার থানা
পুরান ঢাকা
বিমানবন্দর থানা, ঢাকা

বিমানবন্দর থানা বাংলাদেশের রাজধানী ঢাকার একটি থানা।

ইতিহাস 
২০০১ সালে ঢাকা সিটি কর্পোরেশনের ১ ও ৯৮ নং ওয়ার্ড এবং দক্ষিণখানের অংশবিশেষ নিয়ে গঠিত হয় বিমানবন্দর থানা।

অবস্থান ও সীমানা 
২৩°৪৯´ থেকে ২৩°৫১´ উত্তর অক্ষাংশ এবং ৯০°২৩´ থেকে ৯০°২৫´ পূর্ব দ্রাঘিমাংশ। উত্তরে পল্লবী থানা, উত্তরা ও দক্ষিণখান থানা, দক্ষিণে খিলক্ষেত থানা ও ক্যান্টনমেন্ট থানা, পূর্বে খিলক্ষেত থানা ও দক্ষিণখান থানা, পশ্চিমে ক্যান্টনমেন্ট থানা ও পল্লবী থানা।

তথ্যসূত্র

বহিঃসংযোগ 
 বিমান বন্দর থানা (ঢাকা মেট্রোপলিটন) - বাংলাপিডিয়া

ঢাকা জেলার থানা
সহদেবপুর পশ্চিম ইউনিয়ন

সহদেবপুর পশ্চিম বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন।

আয়তন 
সহদেবপুর পশ্চিম ইউনিয়নের আয়তন ৪,৫৯৩ একর।

জনসংখ্যার উপাত্ত 
২০১১ সালের পরিসংখ্যান অনুযায়ী সহদেবপুর পশ্চিম ইউনিয়নের জনসংখ্যা ২৬,৩২৪ জন। এর মধ্যে পুরুষ ১২,২৮৮ জন এবং মহিলা ১৪,০৩৬ জন। মোট পরিবার ৫,৪৯৬টি।

অবস্থান ও সীমানা 
কচুয়া উপজেলার পশ্চিমাংশে সহদেবপুর পশ্চিম ইউনিয়নের অবস্থান। এ ইউনিয়নের উত্তরে বিতারা ইউনিয়ন, পূর্বে পালাখাল মডেল ইউনিয়ন, দক্ষিণে কাদলা ইউনিয়ন এবং পশ্চিমে মতলব দক্ষিণ উপজেলার নারায়ণপুর ইউনিয়ন ও নায়েরগাঁও দক্ষিণ ইউনিয়ন অবস্থিত।

প্রশাসনিক কাঠামো 
সহদেবপুর পশ্চিম ইউনিয়ন কচুয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী সহদেবপুর পশ্চিম ইউনিয়নের সাক্ষরতার হার ৪৯.৫%।

দারাশাহী তুলপাই উচ্চ বিদ্যালয়

যোগাযোগ ব্যবস্থা 
 ঢাকার সায়েদাবাদ বাসস্ট্যান্ড থেকে সরাসরি সুরমা বাসে করে পালাখাল বাসস্ট্যান্ড এ নামতে হবে অথবা  ঢাকা থেকে ঢাকা- চট্টগ্রাম মহাসড়কের গৌরিপুর এর আমিরাবাদ থেকে সিএনজি করে পালাখাল বাসস্ট্যান্ড থেকে ৩ কিলোমিটার দক্ষিণ পশ্চিম দিকে ইউনিয়ন টি আপনি পেয়ে যাবেন।

খাল ও নদী

হাট-বাজার 
.নন্দনপুর বাজার 
.আলিয়ারা বাজার 
.তুলপাই বাজার

দর্শনীয় স্থান 
১। হযরত দারাশাহ(র) এর মাজার শরিফ। এটি ইউনিয়নের দারাশাহী তুলপাই গ্রামে অবস্থিত।
২। কালা মোস্তফা (র) এর মাজার শরিফ। এটি ইউনিয়নের সহদেবপুর গ্রামে অবস্থিত।

জনপ্রতিনিধি 
আব্দুস সামাদ ইউপি চেয়ারম্যান (২০১৪-২০১৯),

আরও দেখুন 
 কচুয়া উপজেলা, চাঁদপুর
 কচুয়া থানা, চাঁদপুর
 চাঁদপুর জেলা

তথ্যসূত্র

বহিঃসংযোগ 

কচুয়া (চাঁদপুর) উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ